Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KŪNO KULTŪROS IR SPORTO VIEŠOSIOS ĮSTAIGOS „SPORTO GIJOS“**

**NEKILNOJAMOJO TURTO MOKESČIO LENGVATOS**

2018 m. vasario 5 d. Nr. SP-17

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi ir atsižvelgdama į Kėdainių rajono savivaldybės tarybos 2015 m. liepos 3 d. sprendimą Nr. TS-144 „Dėl Mokesčių lengvatų teikimo tvarkos aprašo patvirtinimo“ Kėdainių rajono savivaldybės taryba n u s p r e n d ž i a:

Atleisti nuo nekilnojamojo turto mokesčio kūno kultūros ir sporto viešąją įstaigą „Sporto gijos“ už 2017 metus už pastatus, unikalūs Nr. 5395-5011-8013 ir Nr. 5395-5011-8024, esančius Kėdainiuose, A. Mickevičiaus g. 34.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Jolanta Sakavičienė Ovidijus Kačiulis Dalius Ramonas

2018-01- 2018-01- 2018-01-

Kėdainių rajono savivaldybės tarybai

**AIŠKINAMASIS RAŠTAS**

**DĖL KŪNO KULTŪROS IR SPORTO VIEŠOSIOS ĮSTAIGOS „SPORTO GIJOS“**

**NEKILNOJAMOJO TURTO MOKESČIO LENGVATOS**

2018 m. sausio 26 d.

Kėdainiai

**Parengto sprendimo projekto tikslai:** Patenkinti prašymą dėl atleidimo nuo nekilnojamojo turto mokesčio.

**Sprendimo projekto esmė**, **rengimo priežastys ir motyvai:** Gautas prašymas iš kūno kultūros ir sporto viešosios įstaigos „Sporto gijos“ atleisti nuo nekilnojamojo turto mokesčio.

Aikštelėmis naudojasi Kėdainių teniso klubų nariai, pavieniai asmenys ir organizuojamų turnyrų dalyviai bei sportininkai iš kitų miestų. Įstaiga yra nepelno siekianti ir surinktos lėšos už teniso kortų nuomą reikalingos teniso aikštelių priežiūrai.

Kėdainių rajono savivaldybės tarybos patvirtinta Mokesčių lengvatų svarstymo komisija, teikianti pasiūlymus tarybai dėl nekilnojamojo turto, žemės, žemės nuomos mokesčių sumažinimo ar atleidimo, apsvarstė gautą prašymą (2018 m. sausio 25 d. Protokolas Nr. 1) ir siūlo atleisti kūno kultūros ir sporto viešąją įstaigą „Sporto gijos“ nuo nekilnojamojo turto mokesčio už 2017 metus iš viso 531 Eur už pastatus, unikalūs Nr. 5395-5011-8013 ir Nr. 5395-5011-8024, esančius Kėdainiuose, A. Mickevičiaus g. 34.

**Lėšų poreikis (jeigu sprendimui įgyvendinti reikalingos lėšos):** Nėra.

**Laukiami rezultatai:** Į savivaldybės biudžetą nebus gauta 531 Eur pajamų.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  | Į savivaldybės biudžetą nebus gauta nekilnojamojo turto mokesčio 531 Eur |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė